มีอาการตกขาวทุกวัน สีเหลืองอ่อนบ้าง สีเขียวบ้าง บางทีก้สีขาว มีกลิ่นเปรี้ยวคล้ายโยเกิร์ต ไม่มีอาการคัน เป็นมานานมากน่าจะเกินสิบปี เคยหาตรวจภายใน ตรวจมะเร็งปากมดลูก ก้ปกติดี ให้ยามาสอดชื่อ Neo-penotran forte แต่ก้ไม่หายค่ะ มานานมากแล้วน่าจะเกิน10ปี แบบนี้จะเปนอะไรมั้ยคะ หรือมีวิธีแก้ไม่ให้ตกขาวมั้ยคะ
สวัสดีค่ะ อาการตกขาวดังกล่าวมาน่าจะเป็นตกขาวที่ผิดปกติ เนื่องจากไม่ใช่สีขาว และมีกลิ่นเหม็นซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดยาที่เคยได้จากแพทย์นั้นเป็นยาสอดเพื่อฆ่าเชื้อแบคทีเรียและเชื้อราค่ะ แต่อย่างไรก็ตามแนะนำกลับไปตรวจซ้ำกับสูตินรีแพทย์ว่าเป็นการติดเชื้อใด แพทย์อาจจะเก็บตกขาวไปตรวจดู และให้ยาที่ตรงกับเชื้อมากที่สุดสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์